GiliGold/VAD_KnessetCorpus huggingface dataset:
שגית אפיק: אי אפשר יהיה להגיד את זה בצורה כללית כזאת.
משה גפני: גם את אמרת נדמה לי.
דניאל אילון: את הדברים המיוחדים שזיהיתי, ציינתי ב-(ב).
שגית אפיק: גד שאל לעניין ההפחתה.
שגית אפיק: איך תקנות ההפחתה.
דניאל אילון: לא קראתי את העמוד האחרון אלא ישר הסברתי עד הסוף.
שגית אפיק: לא נורא.
שגית אפיק: תסבירי איך תקנות ההפחתה ייכנסו באופן רטרואקטיבי.
דניאל אילון: הסברתי שתקנות ההפחתה, אמרתי לגביהם שני דברים.
דניאל אילון: דבר אחד שאמרתי זה ששום דבר מחמיר – כלומר, לא ההטלה על יחידים, לא הגברת הסכומים, לא ההפרות החדשות – לא יחולו על הפרות שבוצעו לפני יום התחילה.
דניאל אילון: אמרתי שגם ההגדרות האלה לא יהיו עד שלא ייכנסו תקנות ההפחתה לתוקף.
דניאל אילון: דבר שלישי שאמרתי הוא שכיוון שאנחנו רוצים לאפשר הפחתה של סכומים גם ביחס להפרות שמתבצעות היום ומטילים עליהם סנקציות לפי התוספת החמישית הנוכחית, כתבנו מפורשות שניתן יהיה לבצע את זה ואני לא רואה שום בעיה כי הרי גם בתקנות זאת תחולה, זאת רק הפחתה.
דניאל אילון: אמרנו שאנחנו מוכנים.
דניאל אילון: זאת הייתה בקשה של איגוד החברות ונעתרנו לה.
משה גפני: יש לכם הערות לגבי סעיפי התחולה?
נתי שילה: לא לגבי הסעיפים האחרים אין הערות.
דניאל אילון: (ג)	תחילתם של פרק ח'3 והתוספות החמישית והשישית לחוק ניירות ערך כנוסחם בסעיף 1(10), (24) ו-(25) לחוק זה, למעט ההוראות בפרק ח'3 לחוק ניירות ערך המוחלות בפרק ח'4 לחוק ניירות ערך כנוסחו בסעיף 1(11) לחוק זה, במועד תחילתן של תקנות לפי סעיף 52כ(ב) לחוק ניירות ערך כנוסחו בסעיף 1(10) לחוק זה.
דניאל אילון: (ד)	תחילתם של פרק ז'1 והתוספות השנייה והשלישית לחוק הייעוץ, כנוסחם בסעיף 2(10) ו-(16) לחוק זה, במועד תחילתן של תקנות לפי סעיף 38ג(ב) לחוק הייעוץ כנוסחו בסעיף 2(10) לחוק זה.
דניאל אילון: (ה)	תחילתם של פרק י' והתוספות הראשונה והשנייה לחוק השקעות משותפות בנאמנות כנוסחם בסעיף 3(19) ו-(26) לחוק זה, במועד תחילתן של תקנות לפי סעיף 116(ב) לחוק השקעות משותפות בנאמנות כנוסחו בסעיף 3(19) לחוק זה.
דניאל אילון: (ו)	תחילתם של סימנים ב' עד ד' בפרק ח'4 לחוק ניירות ערך, של ביטול פרק ז' לחוק הייעוץ, של פרק ז'2 לחוק הייעוץ ושל פרק י'1 לחוק השקעות משותפות, כנוסחם בסעיף 1(11), 2(9), 2(11) ו-3(20) לחוק זה, במועד קביעת סדרי דין לעבודת ועדת האכיפה המינהלית לפי סעיף 52לח(א) לחוק ניירות ערך כנוסחו בסעיף 1(11) לחוק זה.
דניאל אילון: זה בעצם הסימן שעוסק בהקמת הוועדה שעתידה לקבוע את סדרי הדין לדיוניה והוא ייכנס לתוקף לאחר שייקבעו סדרי הדין האלה ובכפוף למה שנקבע למגבלות סדרי הדין בפרק עצמו.
דניאל אילון: יתר תפקודי הוועדה יחולו לאחר קביעת סדרי הדין.
דניאל אילון: (ז)	תחילתו של סעיף 5 לחוק זה, במועד תחילתו של חוק בתי המשפט (תיקון מספר 59), התש"ע-2010 או במועד תחילתו של חוק זה, לפי המאוחר.
דניאל אילון: קרי, ב-15 בדצמבר 2010 או אם החוק הזה ייכנס משום מה מאוחר יותר, אנחנו מאוד מקווים שלא, אז.
דניאל אילון: (ח)	תחילתו של סעיף 6 לחוק זה, במועד תחילתן של תקנות לפי סעיף 44יג ו-44כט לחוק ניירות ערך (תיקון מספר 42), התש"ע-2010 או במועד תחילתו של חוק זה, לפי המאוחר.
דניאל אילון: כפי שהסברתי קודם לכן לעניין תיקון חוק זירות מסחר.
דניאל אילון: זה יהיה או במועד שבו ייכנסו לתוקף התקנות מכוחו או במועד תחילתו של חוק זה, לפי המאוחר.
דניאל אילון: 8.	הוראות מעבר     הליך משמעתי שהיה תלוי ועומד בפני ועדת משמעת לפי פרק ז' לחוק הייעוץ ערב ביטולו כאמור בסעיף 2(9) לחוק זה, שעניינו מעשה או מחדל המהווה הפרה לפי סעיף 38ה לחוק הייעוץ כנוסחו בסעיף 2(11) לחוק זה, יידון, לאחר מועד ביטולו של פרק ז' כאמור, בפני ועדת האכיפה המינהלית בהתאם להוראות פרק ז'2 לחוק הייעוץ כנוסחו סעיף 2(11) לחוק זה.
דניאל אילון: הוראת המעבר נועדה להעביר הליכים תלויים ועומדים ככל שיש כאלה – כמדומני יש רק אחד כזה ולא בטוח שעוד יהיה עד למועד כניסה לתוקף – מוועדת המשמעת עד לוועדת אכיפה מינהלית כיוון שזו הראשונה מתבטלת בחוק.
שגית אפיק: נתבקשתם בישיבה הזאת לשקול הוראת מעבר לעניין נאמנים וחתמים שקיימים.
דניאל אילון: כן, אמרנו שנשקול.
דניאל אילון: את זה בחיוב.
משה גפני: סיימת?
משה גפני: רבותיי, ברוך השם סיימנו להקריא את הכל.
משה גפני: נצטרך לנסח את כל מה שדיברנו גם היום.
משה גפני: יהיו דברים שנצטרך לעשות בהם שינויים, גם בתחילה וגם בהוראות המעבר.
משה גפני: אני מבקש מכם להיות בקשר עם הלשכה המשפטית ולנסח אותם.
משה גפני: אנחנו נתאם מועד ונודיע במהלך השעות הקרובות מתי תתקיים הישיבה.
משה גפני: הישיבה הבאה תהיה ישיבה של הכרעות.
יעקב אדרי: שאלה שנוגעת לחוק עצמו.
יעקב אדרי: יש בכוונתכם להטיל קנסות על העובדים של הבנקים?
יעקב אדרי: בחוק הזה יש הטלת קנסות על עובדים שהיו בשליחות של המעסיק?
דניאל אילון: חלק מעובדי הבנקים, 90 אחוזים ממערך הייעוץ מועסק על ידי הבנקים.
דניאל אילון: כל הפרות של חוק הייעוץ הם על ידי בעלי רשיון שמועסקים על ידי הבנקים.
יעקב אדרי: זה מוטל על העובד?
דניאל אילון: זה מוטל גם על העובד אבל בסכומים שמותאמים לו.
דניאל אילון: זה אחד מהדברים שיבואו לדיון, באיזה מידה צריך לצמצם את זה.
יעקב אדרי: אם זה יידון, יש לי זמן.
יעקב אדרי: אין לי בעיה.
גד סואן: נושא הקנסות, הפיקוח והשיפוי, אמרו שיידון כאן.
יעקב אדרי: התשובה הייתה שזה יידון.
משה גפני: הישיבה הבאה שתתואם תהיה ישיבה של הכרעות בדברים שבחלקם גם דיברנו וסוכמו וחלקם ככל הנראה יהיו בוויכוח ויצטרכו להיות מוכרעים על ידי חברי הוועדה.
משה גפני: נודיע לגופים על המועד בו תתקיים הישיבה בה לא יהיו דיונים אלא הצבעות.
משה גפני: זאת אומרת, כל גוף שנוגע לעניין הזה יוכל לומר את עמדתו אבל לא פילוסופיה ולא כלום, אלא מה עמדתו ומה הוא מבקש שחברי הוועדה יצביעו.
משה גפני: אם יש ויכוחים, אני מקווה שעד הישיבה לא יהיו ויכוחים אלא נגיע להסכמות, אבל אם לא, אנחנו נגיע לסופיות הדיון בעזרת השם.
משה גפני: על סדר היום העלאת שיעורי תגמולים לנכי רדיפות הנאצים, צו נכי רדיפות הנאצים (שינוי שיעור התגמולים)(הוראת שעה), התש"ע-2010.
משה גפני: צו נכי רדיפות הנאצים (שינוי שיעור התגמולים)(תיקון מס' 2), התש"ע-2010.
משה גפני: ראשית אני רוצה לברך את גב' רוס על ההחלטה הזאת שמעלה בצו את התגמול שמקבלים נכי רדיפות הנאצים, שאנחנו מחויבים להם.
משה גפני: אני הייתי עד לוויכוח שהיה עם ועדת העבודה והרווחה.
משה גפני: אני מבין שזה הסתדר אתמול.
עפרה רוס: בסופו של יום התכנסה הוועדה וזה עבר.
משה גפני: מי עמד בראש הוועדה?
קריאה: חברת הכנסת רחל אדטו.
משה גפני: אני עד לוויכוח הזה.
משה גפני: הוויכוח היה שהכנסת נמצאת בחופשה מרוכזת.
משה גפני: אגב, אני שלחתי מכתב למנהל הכללי של הכנסת, אני נגד החופשה המרוכזת הזאת, אני מתנגד לה מכל וכל.
משה גפני: אי אפשר לשתק את המדינה, הכנסת לא יכולה להיות בחופשה מרוכזת ששום דבר לא פועל בה, וזה גם לא טובת העובדים, כי מוציאים את העובדים בכפייה לחופשה.
משה גפני: לא מנהלים ככה מדינה ואני מתנגד לזה מכל וכל.
משה גפני: הבאתי כמה דוגמאות שאי אפשר לעצור את העבודה של הכנסת באופן טוטאלי.
משה גפני: אפשר לצאת לחופש, בסדר, אפשר להיות בפגרה.
משה גפני: ואם זו היתה טובת העובדים, הייתי בעד, בסדר, נשתק את המדינה, אבל זה לא טובת העובדים, יש עובדים שרוצים לצאת בחודש אדר לחופש, אתה מכריח אותו לצאת היום?
משה גפני: נראה מה שיהיה בעניין הזה.
משה גפני: התקשרו אליי ואמרו שמבקשים לכנס את הוועדה על הנושא הזה כדי שיוכלו לשלם את ההעלאה לפני ראש השנה, תיכף הם יסבירו את העניין.
משה גפני: אני מיד ביקשתי ממנהל הוועדה ומהיועצת המשפטית של הוועדה ומהצוות של הוועדה, שכולם בחופש מרוכז, והם כולם מיד נענו לבקשה והוועדה מתכנסת.
חיים אורון: איך נראה חופש מרוכז ביחס לחופש אחר?
משה גפני: מעצבן.
חיים אורון: הם רצים עם הילדים יותר מהר?
משה גפני: הם נענו מיד לבקשה, ואז ראיתי בעיתון שהאוצר מאוד מרוגז על חבר הכנסת חיים כץ שהודיע שהוא לא נענה לבקשה, הוא נמצא בחוץ לארץ, הוא לא מכנס את הוועדה והוא תקף גם את שר האוצר ואת אנשי משרד האוצר שהם באים בידיים לא נקיות, אבל היה כתוב שאני מיד נעניתי לבקשה.
משה גפני: נעניתי לבקשה ומכיוון שהכנסת בחופשה מרוכזת, אני לא יכול להוסיף סעיפים על סדר היום, בגלל שצריך להודיע לאנשים ולהזמין אותם, אבל מכיוון שאני עד לעניין הזה שבאמת משרד האוצר, לא מדבר עליכם, אנחנו אגף אצלכם במחלקה, אני מדבר על שר האוצר, על אנשי משרד האוצר, אז אני לא יכול להביא את זה עכשיו, אבל מכיוון שזו עת רצון והאוצר מאוד דואג לנכי רדיפות הנאצים, בישיבה הבאה כשכבר הכנסת לא תהיה בחופשה מרוכזת, אני אביא להחיל דין רציפות על הצעות החוק הפרטיות, שאני אחד מהם, על זה שלא יהיה כפל קצבה.
משה גפני: זאת אומרת שנכה רדיפות הנאצים שזכאי לקצבת זקנה, יוכל להמשיך לקבל את הקצבה.
משה גפני: אני אביא את זה לאישור ואז יתברר האם המלחמה---
שגית אפיק: עשית לזה רציפות בוועדה.
משה גפני: אז אני אביא את זה למליאה.
משה גפני: היות והאוצר היום בעד נכי רדיפות הנאצים, אני משתתף במאבק שלו בעניין ואני גם אתרום את חלקי.
שגית אפיק: יש התנגדות.
משה גפני: אז שייפול במליאה.
משה גפני: אבל זה לא ייפול, האוצר בעד, זה יעבור.
חיים אורון: כמה כסף כפל הקצבה?
שגית אפיק: האוצר אומר 170 מיליון, מרכז המחקר והמידע 90.
משה גפני: זה פחות, זה 110-120 היום.
שגית אפיק: מרכז המחקר והמידע אומר 120.
משה גפני: הבעיה, חבר הכנסת אורון, שכל יום שעובר זה פחות, לצערנו הרב.
חיים אורון: ואם אתה הולך במסלול של העלאת הקצבה בשיעור הזה?
חיים אורון: אני בעד, אבל העניין של כפל קצבה הוא בעיה אקרוס דה בורד.
חיים אורון: גם נכה שמקבל קצבת נכות, כשהוא מתחיל לקבל קצבת זקנה, הוא לא יכול לקבל כפול.
חיים אורון: גם נכה צה"ל.
חיים אורון: אין כפל קצבה.
חיים אורון: יש לי הרגשה שלפרוץ את זה ישירות, זאת אומרת להגיד בחוק שיש כפל קצבה...
חיים אורון: מצד שני, אם אתה בא ואתה אומר שנכה רדיפות הנאצים מעל גיל 67 יהיה זכאי לקצבה של איקס פלוס, בלי להזכיר את העניין של כפל קצבה, אולי יש לזה יותר סיכוי.
חיים אורון: הם יביאו את כל העולם ואשתו, ולא ב-120 מיליון, זה מאבק עם אלמנות ויתומים, יש שם סיפור ענק עם כפל קצבאות.
משה גפני: זה לא המקרה.
חיים אורון: לכן אולי המסלול צריך להיות בלי לפרוץ את העיקרון, אלא פשוט להגיד שיקבלו עוד 1,900 שקל מעל גיל מסוים, שזה יהיה אותו דבר בדיוק, בלי לשבור את העיקרון.
שגית אפיק: הם לא מתנגדים בגלל העיקרון.
חיים אורון: הם מתנגדים בגלל העיקרון.
משה גפני: הם לא מתנגדים בגלל העיקרון, הם מתנגדים בגלל הכסף.
חיים אורון: אתה תראה את הנאומים שיהיו.
משה גפני: הם מתנגדים לכסף.
משה גפני: הנושא של נכי רדיפות הנאצים, הסיכומים ומה שהיה עם גרמניה, וזה נמצא גם בהסכמים---
חיים אורון: אני יודע, יש לי חוקים כאלה כבר כמה פעמים.
משה גפני: זה לא המקרה של נכה שהגיע לגיל זקנה.
משה גפני: היה סיכום שמה שנותנים לנכי רדיפות הנאצים לא יפחית כתוצאה מזה מתשלומים אחרים שהם צריכים לקבל על פי חוק מהמדינה.
משה גפני: זה משהו אחר לחלוטין.
משה גפני: אבל אתה יודע מה?
משה גפני: נעביר את זה ברציפות, נקיים דיון, נודיע מראש שאנחנו מוכנים לכל מיני סיכומים שלא יפגעו באוצר או בדברים אחרים ונתקדם עם זה.
משה גפני: אבל אנחנו בחופשה מרוכזת.
עפרה רוס: קודם כל תודה לוועדה שהתכנסה.
עפרה רוס: אני חושבת שזה היה חשוב מאוד.
עפרה רוס: אנחנו מבקשים לעדכן את צו נכי רדיפות הנאצים לתקופה שמיום ה-1 באוקטובר 2009 עד 31 למרץ 2010, כאשר השכר הקובע יגדל מ-160.2% ל-161.07% ולסוג אחר של תגמולים, מ-157.8% ל-158.6%.
עפרה רוס: זה לתקופה עד מרץ 2010.
עפרה רוס: אנחנו רוצים לבקש לקבל את אישור ועדת הכספים להעלאה נוספת של התגמולים לתקופה שמתחילה בחודש אפריל 2010 והשינוי יהיה גם מ-160.2% ל-162.67%, ומ-157.8% ל-160.20%, וכאמור, מה-1 לאפריל 2010.
עפרה רוס: אנחנו מדברים על נזקקים ונצרכים, ואנחנו מדברים על כל התקופה, גם רטרואקטיבית, שמתחילה באוקטובר 2009 ומסתיימת באוגוסט 2010.
עפרה רוס: על התקופה הרטרואקטיבית השינוי  בתשלום חד פעמי ינוע בין 750 ל-1,300 שקלים, והשינוי הממוצע, החודשי, לנזקק ולנצרך, ינוע בין 60 שקלים לחודש ל-115 שקלים.
שגית אפיק: זה רק הנצרכים והנזקקים.
שגית אפיק: כמה אנשים בערך?
עפרה רוס: נזקקים, נצרכים ואלמנות, כ-20,000 איש.
שגית אפיק: ולגבי היתר, איזה הסדר יוחל?
עפרה רוס: מאז שיש לנו את ועדת דורנר אנחנו מעדכנים את התגמולים על פי דורנר ואנחנו משלמים את הגבוה מבין השניים.
עפרה רוס: מאחר ולא הפחתנו את התגמול כאשר היורו  נחלש, היום התגמול הוא גבוה יותר בלי העדכון ולכן מאחר והתגמול המשולם הוא התגמול הגבוה, אין שינוי לגבי נכים אחרים.
חיים אורון: כמה נזקקים מתוך האוכלוסייה כולה?
עפרה רוס: יש כ-20,000 ביחד, הנזקקים והנצרכים.
חיים אורון: וכמה זה האוכלוסייה כולה, לפי הערכתכם?
עפרה רוס: כ-58,000.
חיים אורון: 50% בערך נזקקים.
עפרה רוס: נזקקים או נצרכים.
עפרה רוס: נצרך זה בעל אחוז נכות יותר גבוה, מעל 50%.
עפרה רוס: נזקק הוא מי שיש לו פחות מ-50%.
עפרה רוס: זה ההבדל ביניהם.
חיים אורון: האחוזים מתעדכנים עם השנים?
עפרה רוס: הם יכולים להגיע לוועדה רפואית, לעדכן את אחוזי הנכות.
עפרה רוס: בשנים האחרונות השינוי מאוד גבוה ככל שאחוז הנכות עולה.
משה גפני: כמה יש נפגעי מלחמה שהיה צריך לאשר בוועדת העבודה והרווחה?
עפרה רוס: כ-7,000.
חיים אורון: למה זה בשתי ועדות שונות?
משה גפני: זו כנראה טעות, אבל זה עבר בחקיקה ככה.
משה גפני: למה זה באמת בשתי ועדות?
עפרה רוס: לפי מיטב ידיעתי, נכי הרדיפות הושוו לנכי צה"ל והצווים של---
שגית אפיק: הפוך, נכי המלחמה הושוו לחיילים.
עפרה רוס: והעדכון של נכי צה"ל הוא בוועדת העבודה והרווחה והיסטורית זה נשאר שם.
משה גפני: יכול להיות שאין לזה הסבר כזה מלומד.
משה גפני: יכול להיות שבמקרה יושב ראש ועדת העבודה והרווחה באותה תקופה העביר את החוק של הווטרנים והוא לקח את זה אליו לוועדה.
עפרה רוס: זה היה לפני הווטרנים.
משה גפני: ממתי זה בוועדה?
עפרה רוס: מאז שנחקקו החוקים זה נמצא בוועדת העבודה והרווחה.
משה גפני: כשנעשה סדר, בעזרת ה', בכנסת, עם כל החוקים ועם כל החקיקות, אולי נעשה גם בזה.
חיים אורון: בחופשה המרוכזת הבאה...
חיים אורון: אני מציע לומר 'בחיוך', כי הפרוטוקולים הורגים אותנו אחר כך.
חיים אורון: כבר פעם שנייה בתקופה האחרונה מישהו אומר לי, 'איך אמרת בוועדה כך וכך?'
חיים אורון: אמרתי 'מה פתאום?'
משה גפני: צריך להיזהר עם זה, את אומרת משהו בצחוק ובפרוטוקול לא רשום שזה בצחוק.
פניה קירשנבאום: אז אני צריכה לציין 'בצחוק'?
משה גפני: רבותיי, צו נכי רדיפות הנאצים (שינוי שיעור תגמולים)(הוראת שעה), התש"ע-2010.
משה גפני: צו נכי רדיפות הנאצים (שינוי שיעור תגמולים)(תיקון מס' 2), התש"ע-2010.
משה גפני: שני הצווים אושרו.
משה גפני: אנחנו מודים לכם ואנחנו נמשיך לסייע בעניין הזה.
משה גפני: מספר פנייה לוועדה 128.
מיכאל שפיבו: מערכת בתי המשפט נמצאת בתהליך בינוי של 5 היכלות משפט חדשים.
מיכאל שפיבו: לצורך תשלום לקבלנים אנחנו צריכים לבצע הסטות תקציביות פנימיות בתוך תקציב הפיתוח של הנהלת בתי המשפט.
מיכאל שפיבו: מערכת בתי המשפט קיבלה תקציב ייעודי נוסף לצורך תחילת תכנון היכל המשפט בירושלים.
מיכאל שפיבו: זו תוספת שצריך לטפל בה.
משה גפני: אני עיכבתי את הבינוי של בתי המשפט עד שאקבל אישור לכך שיש תכנון לבינוי בתי הדין הרבניים שנמצאים במצוקה גדולה.
מיכאל שפיבו: ידוע לי שקיבלת תשובה בעניין.
משה גפני: קיבלתי מכתב ממנהל בתי הדין הרבניים על כך שהוקצבו 5 מיליון שקלים בבסיס התקציב של 2011 כדי לתכנן את בינוי בתי הדין הרבניים.
משה גפני: מכיוון שהגיעה ההודעה הזאת ביקשתי לשים את בינוי בתי המשפט על סדר היום.
משה גפני: אני מבקש מחברי הוועדה לאשר את הפנייה הזאת של הנהלת בתי המשפט.
משה גפני: מי בעד אישור הפנייה, ירים את ידו?
משה גפני: ה צ ב ע ה     בעד – פה אחד     פנייה 128 אושרה     	פניות 213,216
מיכאל שפיבו: יש כאן כמה פניות שקשורות בהסטת תקציבים להיכלות שאנחנו כרגע בונים.
מיכאל שפיבו: הפנייה הקודמת הייתה קשורה לבינוי ההיכל בירושלים.
משה גפני: לוקחים את זה מתשלום ריבית ועמלות, ממלוות פנים ומעבירים את זה לבניית בתי המשפט?
מיכאל שפיבו: אני נציג של הנהלת בתי המשפט, לא של האוצר.
משה גפני: מישהו יודע מה זה הסעיף של תשלום ריבית ועמלות?
שלי יחימוביץ': איפה יושב הכסף הזה?
מיכאל שפיבו: את המקור התקציבי אני לא יודע.
שלי יחימוביץ': זה פנימי בבתי המשפט?
מיכאל שפיבו: לא. זאת תוספת שקיבלנו לצורך מימוש תכנית הבינוי של בתי המשפט.
משה גפני: ה צ ב ע ה     בעד – פה אחד     פניות 213, 216 אושרו     פניות 325,326
מילה גוזין: מדובר בהוצאות משפטיות וטיפולים שונים בתחום המשפטי לגבי הסדר פשרה שהגיעו עם החקלאים מאז אי הבאת העובדים זרים מ-2002 עד היום.
שלי יחימוביץ': מי הם העובדים שמגיעים?
שלי יחימוביץ': העובדים שמגיעים הם לא עובדים זרים?
שי חרמש: היו התחייבויות לחקלאים והעובדים לא הגיעו.
משה גפני: למי נותנים את הכסף הזה?
מילה גוזין: לחקלאים.
משה גפני: ה צ ב ע ה     בעד – פה אחד     פניות 325,326 אושרו     פניות 327,328
איתן גולדפרם: מדובר בהעברה של 4 מיליון שקל למשטרה לצורך  תמלול חקירות.
איתן גולדפרם: יש פה גם תגבור מערך התביעות של הייעוץ המשפטי בשב"ס בהתאם לסיכום בין הפרקליטות לשב"ס שהם ייצגו חלק מהעתירות.
משה גפני: ה צ ב ע ה      בעד – פה אחד פניות 327, 328 אושרו     פניות 330,332,333
איתן גולדפרם: בהתאם לסיכום תקציבי של 2010 עם משרד האוצר מדובר בתוספת תקציב למשטרה ולשב"ס לתפעול השוטף.
משה גפני: ה צ ב ע ה בעד – פה אחד פניות 330,332,333 אושרו     פנייה 334.
משה גפני: ה צ ב ע ה בעד – פה אחד פנייה 334 אושרה         	פניות 337,338
דולב: הפניות האלו נועדו לתקצב את הוצאות הפרישה של משרד התחבורה באופן חד-פעמי בעקבות תכנית לעידוד פרישה מוקדמת.
משה גפני: ה צ ב ע ה בעד – פה אחד פניות 337,338 אושרו     	פנייה 339
חן לב: הפנייה נועדה לביצוע שינויים פנימיים בתקציב משרד התמ"ת, לרבות שיפוצים במרכזי הכשרה ממשלתיים בעלות 7 מיליון שקלים, הפעלת מסלול לשוברי שכר להשמת אקדמאים והפעלת מערכת תמיכות מוסדות ציבור, מענקי מידע וסיוע לעובדים בנוגע לזכויותיהם.
משה גפני: ה צ ב ע ה בעד – פה אחד פנייה 339 אושרה     פניות 341-343
איתן גולפרם: בהתאם להסכם קואליציוני עם "ישראל ביתנו" מדובר בהעברת תקציבים למשרד לביטחון פנים.
חיים אורון: אם לא היה הסכם לא היו מעבירים את הכסף הזה?
חיים אורון: מה הסיפור הזה?
משה גפני: ה צ ב ע ה בעד – רוב נגד- 1 פניות 341-343 אושרו     	פניות 347,348
אריאל יוצר: הפניות נועדו לתקצב שכר ונלוות למפקחים ביחידה הארצית לפיקוח על הבניה בעקבות חידוש מבצע רוח קדים, ותקצוב שכר לתקני בני מיעוטים שנקלטו במשרד בהתאם להחלטת הממשלה.
משה גפני: מה זה רוח קדים?
אריאל יוצר: זה מבצע שנועד לתגבור האכיפה במחוז דרום.
חיים אורון: אני בעד אכיפה, אבל מתברר שמדינת ישראל עוסקת בנגב רק באכיפה.
חיים אורון: זה ידליק את כל הנגב.
חיים אורון: מדינת ישראל תביא את האנשים הכי מתונים בין הבדואים בנגב לעשות דברים מאוד קשים.
חיים אורון: כל יום באים להרוס 30 בתים.
חיים אורון: לא עושים שום דבר באופן חיובי.
חיים אורון: הכל תקוע.
חיים אורון: זה לא אני אומר.
חיים אורון: יש את דוח גולדברג .
חיים אורון: יש את ועדת אודי פרבר.
אריאל יוצר: יש גם צוות יישום.
חיים אורון: אפשר ליישם עד סוף הימים.
חיים אורון: מספיק להרוס פעם אחת.
חיים אורון: מדובר ב-2 מיליון שקל למבצע.
משה גפני: ה צ ב ע ה בעד – רוב נמנע – 1 פניות 347,348 אושרו     פנייה 350
חן לב: הפנייה נועדה לתקצב 2 פרויקטים לממשל זמין שהביצוע שלהם החל במהלך 2009.
חן לב: אחד זה המשך פיתוח של פורטל הספקים, השני הוא פיתוח אתרים במשרדי הממשלה בתשתית אחידה.
משה גפני: ה צ ב ע ה בעד – פה אחד     פנייה 350 אושרה     פניות 354,355
שירה גרינברג: הפניות נועדו לתקצוב כספים קואליציוניים של סיעת הבית היהודי.
שירה גרינברג: מדובר ב-38 מיליון 956 אלפי שקלים.
שירה גרינברג: מהסכום הזה יש 30 מיליון שקלים לנושא השירות הלאומי.
שירה גרינברג: שאר הנושאים הם נושאים שונים שהסיעה מתקצבת כל שנה.
משה גפני: לתרבות יהודית הם הפסיקו להעביר.
שירה גרינברג: הם העבירו כסף לתוך התכנית.
שירה גרינברג: אנחנו מדברים על תוספת לפרויקטים תורניים כאלה ואחרים ברשויות המקומיות.
חיים אורון: מי קובע איזה רשויות מקומיות?
שירה גרינברג: יש להם קריטריונים מבחינת רשויות שמציגות תכניות.
חיים אורון: למי הם מציגים את התכניות?
שירה גרינברג: ליחידה שנמצאת במשרד החינוך.
שירה גרינברג: משם הכסף מתפזר על פי תמיכה בהתאם לקריטריונים.
חיים אורון: מה רשימת הרשויות?
שירה גרינברג: אין לי רשימת רשויות.
חיים אורון: אפשר לבקש את הרשימה?
שירה גרינברג: אני אבקש.
שירה גרינברג: אני לא בטוחה שזאת רשימה קיימת, אלא תכניות שהם מגישים וכמענה לתכניות הם מתקצבים.
שירה גרינברג: מיליון.
שירה גרינברג: מלבד זה יש מיליון שהולך למדרשות.
חיים אורון: איזה מדרשות?
שירה גרינברג: מי שעונה על הקריטריונים של מדרשה.
חיים אורון: מדרשת רבין מקבלת כסף מפה?
שירה גרינברג: אני לא יודעת.
חיים אורון: כל מדרשה מלמדת לימודי ארץ ישראל.
שירה גרינברג: 30 מיליון הולך לשירות הלאומי.
שירה גרינברג: מיליון 400 הולכים למענקים למוסדות תורה.
משה גפני: מה זה מענקים למוסדות תורה?
שירה גרינברג: מדובר בתגבור לימודי יהדות.
שירה גרינברג: יש מיליון למרכזים להעמקת החינוך היהודי.
חיים אורון: איך מגיעים לכסף הזה?
חיים אורון: איך אני מקבל את הכסף הזה אם יש לי מרכז להעמקת החינוך היהודי?
שירה גרינברג: יש קריטריונים שלפיהם אתה מקבל.
חיים אורון: אני מבקש רשימה לגבי כל אחד מהסעיפים האלה ב-3 השנים האחרונות.
משה גפני: ה צ ב ע ה     בעד - רוב נגד – 1 פניות 354,355 אושרו     פנייה 356
דני גלושנקוב: הפנייה נועדה לבצע שינויים פנימיים בתקציב ההשכלה הגבוהה לבקשת ות"ת.
דני גלושנקוב: מדובר בנושאים של ייעוץ ארגוני, הוצאות פרישה וסקר בוגרים שות"ת מבצעת.
משה גפני: ה צ ב ע ה     בעד – פה אחד פנייה 356 אושרה     פניות 357,358
דולב: הפנייה הזאת נועדה לתקצב בהרשאה להתחייב את המשך שדרוג כביש 79.
דולב: 215 מיליון בהרשאה להתחייב.
דולב: יש את העניין של קידום זמינות מסילת רכבת רביעית באיילון, כביש 10 בבית שמש, מחלף יגור, הצמדות ותביעות כנגד מע"צ וכן חידוש הרשאה להתחייב עבור מע"צ שנמחקה עכב אי מתן התחייבות.
דולב: בנוסף מועברים 31 מיליון שקלים בהוצאה ממשרד השיכון למימון מחצית עלות כביש 10 בבית שמש.
משה גפני: ה צ ב ע ה בעד – פה אחד     פניות 357,358 אושרו     פנייה 359
אודי רמר: הפנייה נועדה לבצע שינויים פנימיים בתקציב המדען הראשי.
אודי רמר: יש פה העברה של מיליון וחצי שקל לקרן ברג בתחום של אנרגיות מתחדשות.
משה גפני: ה צ ב ע ה     בעד – פה אחד פנייה 359 אושרה     פניות 360,361
שירה גרינברג: בית הספר בפרדס חנה נמצא בתכנית הבראה.
שירה גרינברג: חלק מהתהליך זה לרכוש את בית הספר מהתאחדות האיכרים.
שירה גרינברג: הרכישה, שסך כל עלותה 19 מיליון, ממומנת על ידי תקציב הבינוי במשרד החינוך.
שירה גרינברג: יש תקציב הבראה שנמצא תחת  החינוך ההתיישבותי לבית ספר פרדס חנה.
משה גפני: מה זה תקציב הבראה?
שירה גרינברג: ברגע שבית ספר נכנס לגירעון עושים לו תכנית הבראה על מנת לא לפגוע בילדים ועל-מנת לעזור לו להתאושש.
משה גפני: תכנית הבראה בבינוי?
שירה גרינברג: תכנית הבראה באופן כללי.
שירה גרינברג: תכנית ההבראה של פרדס חנה לא צלחה.
שירה גרינברג: כרגע מה שהוחלט זה לרכוש את בית הספר כך שהרשות תהיה הבעלים של בית הספר ולא התאחדות האיכרים שלא מצליחה לנהל אותו ללא גירעונות.
משה גפני: זה בית ספר ממלכתי?
שירה גרינברג: זה בית ספר מוכר שאינו רשמי שהיה תחת הבעלות של התאחדות האיכרים.
משה גפני: איך המדינה מעורבת בזה באופן כזה שהיא רוכשת והיא עושה?
שירה גרינברג: בית הספר נקלע לגירעונות והוא הודיע שמשנה הבאה הוא אינו יכול להתנהל וצריך למצוא פתרון לכל הילדים.
משה גפני: מה המדינה עושה כדי להציל את בית הספר?
שירה גרינברג: המדינה לא מממנת את הגירעונות.
שירה גרינברג: המדינה רוצה לדאוג ל-1200 התלמידים.
שירה גרינברג: בדקו כמה חלופות.
שירה גרינברג: חלופה אחת הייתה לשבץ אותם בבתי ספר אחרים.
שירה גרינברג: זה לא אפשרי, כי מדובר ב-1200 תלמידים ואין אפשרות לקלוט אותם.
שירה גרינברג: אפשרות שנייה היא להסיע אותם למקומות יותר רחוקים, שזה יוצא יותר יקר לאורך זמן וזה פחות נוח לילדים.
שירה גרינברג: השיקול הכדאי היה לרכוש את בית הספר ללא הפנימייה.
שירה גרינברג: זה עולה להערכת שמאי ממשלתי 19 מיליון שקל.
שירה גרינברג: הדבר הזה ממומן מסעיף 60, שזה תקציב הבינוי של משרד החינוך.
שירה גרינברג: חלק מהכסף של תכנית ההבראה לבית הספר פרדס חנה מועבר מסעיף 20 לסעיף 60.
שירה גרינברג: מדובר ב4.4 מיליון שקל.
משה גפני: ה צ ב ע ה     בעד – פה אחד     פניות 360,361 אושרו     	פנייה 362
דניאלה גרא: הפנייה נועדה לבצע שינויים פנימיים בתקציב התמיכות בייצור החקלאי ובתמיכות אחרות, בין היתר לתקצוב סך של כ-7 מיליון עבור הוצאות ביטוח משנה לביטוח הכנסה וגידולי בר, וסך של 4 מיליון עבור שיפוי יצואנים חקלאיים ביהודה ושומרון.
חיים אורון: מה זה השיפוי ביהודה ושומרון?
דניאלה גרא: יש הסכמי סחר בינלאומיים.
דניאלה גרא: מכיוון שאירופה לא מכירה ביהודה ושומרון כחלק מהמדינה שזכאית לאותן הטבות מכס המדינה משפה את מי שמייצר שם ומייצא לאירופה.
משה גפני: ה צ ב ע ה     בעד – פה אחד     פנייה 362 אושרה     	פנייה 363,364
נועם שטרן: הפנייה נועדה להעביר 17 מיליון 720 אלף שקלים במסגרת הסכמות עסקת החבילה.
נועם שטרן: הסכום הוא בעיקר לסוכנות לעסקים קטנים.
משה גפני: למה זה בהסכמים קואליציוניים?
נועם שטרן: זה בהסכם של עסקת החבילה.
משה גפני: ה צ ב ע ה     בעד – פה אחד     פניות 363,364 אושרו     פניות 365,366
אנריאנה לידר: הפנייה נועדה לתגבור תקציב המשרד בסך של 14 אלף אלפי שקלים לקידום פרויקטים בהתאם לסיכום בין המשרדים, סך של 2000 אלפי שקלים ליישום הסכם בין המשרד לתנועות הנוער לקידום פרויקט משותף  בין תנועות הנוער לאזרחים הוותיקים וסך של 3000 אלפי שקלים ליישום ההסכם בין המשרד להתאחדות הסטודנטים לתוכנית פר"ח לזקן.
אמנון כהן: מה הכוונה?
אנריאנה לידר: היום יש סטודנטים שחונכים ילדים בהתאם לקריטריונים שנקבעים.
אנריאנה לידר: אנחנו מעתיקים את אותו פרויקט ועושים פר"ח לאזרחים הוותיקים במדינה.
משה גפני: מאיפה הכסף הזה?
שירה גרינברג: הכסף מגיע מביטוח לאומי.
שירה גרינברג: ברגע שמניחים שהגבייה תהיה לפי סכום מסוים אנחנו מתקצבים אותה.
שירה גרינברג: בפועל גבו פחות ממה שצפו ונוצר עודף.
משה גפני: יש סיכום עם סגנית השר, לאה נס?
שירה גרינברג: יש סיכום.
שירה גרינברג: זאת ההתחייבות של אגף התקציבים למשרד הגמלאים.
משה גפני: ה צ ב ע ה      בעד – פה אחד     פניות 365,366 אושרו     פניות 367,368
אליאן רבינוביץ: מדובר על כיסוי גירעון בשכר וייעוץ לוועדה ציבורית לרגולציה בתחום התקשורת.
משה גפני: ה צ ב ע ה     בעד – פה אחד     פניות 367,368 אושרו     	פנייה 369
דניאלה גרא: הפנייה נועדה לבצע שינויים בתקציב משרד החקלאות ופיתוח הכפר, בין היתר לתקצוב כוח אדם ויחידת השירותים הווטרינריים במשרד, וכן תקצוב סך של 11 מיליון 120 אלף שקלים עבור שיפוץ תשתיות במינהל המחקר החקלאי במכון וולקני.
משה גפני: ה צ ב ע ה בעד – פה אחד     פנייה 369 אושרה     	פנייה 372
אודי הרמר: הפנייה נועדה לבצע שינויים פנימיים במשרד התשתיות הלאומיות.
אודי הרמר: בין היתר היא נועדה להעביר 2 מיליון שקל עבור פעולות המשרד.
משה גפני: ה צ ב ע ה     בעד – פה אחד פנייה 372 אושרה     פניות 373,374
עופר מרגלית: הפנייה נועדה לתקצוב 30 מיליון שקל לוועדת התובענות עבור תשלומי פיצויים בגין הקפאת הבנייה בשטחים.
משה גפני: ה צ ב ע ה     בעד – פה אחד     פניות 373,374 אושרו     	פנייה 375
עופר מרגלית: הפנייה נועדה להגדיל את ההוצאה המותנית בהכנסה ואת ההכנסה המיועדת של משרד השיכון לאור הגידול הניכר בשיווק קרקעות בשנת 2010.
עופר מרגלית: הפנייה גם נועדה לתקצב 23.5 מיליון שקלים לתכנית התכנון בגין אותן הכנסות.
משה גפני: ה צ ב ע ה בעד – פה אחד     פנייה 375 אושרה     	פנייה 340
עופר מרגלית: תכנון חריש נמצא בשלבי סיכום של תכנית מפורטת ותכנית מתאר.
עופר מרגלית: הפנייה נועדה לתקצב תכנון לביצוע 30 מיליון שקלים על מנת שהמשרד יוכל לצאת עוד השנה לשיווק של 5600 יחידות דיור בעיר חריש.
משה גפני: ה צ ב ע ה      בעד – פה אחד     פנייה 340 אושרה      	פנייה 376
מילה רוזין: מדובר ברכישת כרטיסי טיסה להרחקת שוהים שלא כדין בישראל.
משה גפני: ה צ ב ע ה בעד – פה אחד פנייה 376 אושרה     פנייה 379